Washington-monumentti

**Washington-monumentti** () on Yhdysvaltain ensimmäisen presidentin George Washingtonin mukaan nimetty suuri obeliski Washington D.C.:ssä lähellä National Mallin länsipäätä. Obeliskin suunnitteli arkkitehti Robert Mills 1840-luvulla. Päätös monumentin rakentamisesta tehtiin jo vuonna 1783, mutta sen rakentaminen aloitettiin vasta vuonna 1848. Sisällissodan ja projektin talousvaikeuksien vuoksi monumentti saatiin lopulta valmiiksi 6. joulukuuta 1884. Virallisesti se avattiin vasta vuonna 1888. Monumentin kokonaismassa on noin 90&nbsp;000 tonnia ja sen sivun pituus juurella on 16,764 metriä. 169,294 metriä korkea monumentti on edelleen maailman korkein kivirakennelma. Valmistuttuaan se oli muutaman vuoden ajan myös maailman korkein rakennus, kunnes Eiffelin torni valmistui vuonna 1889. Monumentti on Washington DC:n korkein rakennus. Vuodesta 1910 voimassa ollut laki kieltää yli 39,6 metrin korkuisten rakennusten rakentamisen kaupunkiin, muutamaa poikkeusta lukuun ottamatta.

Obeliskin rakentamiseen käytettiin 36&nbsp;000 graniitista, marmorista ja gneissistä hakattua palaa. Lahjoituksena saadut palat tulivat niin muilta osavaltioilta, yrityksiltä kuin eri organisaatioiltakin. Eräs kiistanalaisin osa – marmoripaasi – tuli lahjoituksena paavi Pius IX:ltä. Lahjoitus ei kuitenkaan miellyttänyt katolista kirkkoa vastustaneita piirejä. Know Nothing -nimisen poliittisen liikkeen jäsenet varastivat paaden ja osaksi monumenttia se päästiin asentamaan vasta vuonna 1983. Monumentin vanhassa portaikossa on 897 askelmaa ja 50 tasannetta. Huipulle pääsee myös hissillä. Alkuperäiseltä höyryhissiltä nousuun kului 20 minuuttia. Nykyinen, vuonna 1998 asennettu hissi nousee huipulle 70 sekunnissa. 
 
{"type": "FeatureCollection", "features": [
{ "type": "Feature", "geometry": { "type": "Point", "coordinates": [-77.035278, 38.889444] }, "properties": { "title": "Washington-monumentti", "marker-color": "ff0000", "marker-symbol": "-number-see", "marker-size":"medium"} }, 
{ "type": "Feature", "geometry": { "type": "Point", "coordinates": [-77.03655, 38.89765] }, "properties": { "title": "Valkoinen talo", "marker-color": "0645ad", "marker-symbol": "-number-see", "marker-size":"small"} }, 
{ "type": "Feature", "geometry": { "type": "Point", "coordinates": [-77.050111, 38.889306] }, "properties": { "title": "Lincolnin muistomerkki", "marker-color": "0645ad", "marker-symbol": "-number-see", "marker-size":"small"} }, 
{ "type": "Feature", "geometry": { "type": "Point", "coordinates": [-77.036528, 38.881389] }, "properties": { "title": "Jeffersonin muistomerkki", "marker-color": "0645ad", "marker-symbol": "-number-see", "marker-size":"small"} }, 
{ "type": "Feature", "geometry": { "type": "Point", "coordinates": [-77.008889, 38.889722] }, "properties": { "title": "Kongressitalo", "marker-color": "0645ad", "marker-symbol": "-number-see", "marker-size":"small"} }
]}
Obeliskin huipulla on 5,6 tuumaa (14&nbsp;cm) leveä ja 8,9 tuumaa (23&nbsp;cm) korkea, sadan unssin (2,85&nbsp;kg) painoinen alumiinista valettu kartio. Kappale oli tuolloin (1884) raskain puhtaasta alumiinista valmistettu esine. Tuohon aikaan alumiini oli yhtä arvokasta kuin hopea. Kuitenkin vain kaksi vuotta myöhemmin kemistit Charles Martin Hall ja Paul Héroult kehittivät yksinkertaisemman keinon tuottaa alumiinia, ja kärkikartio ”menetti arvonsa”. Alumiiniseen kärkeen on kaiverrettu suunnittelijoiden nimet. Kärjen itäpuolelle on kaiverrettu latinankielinen fraasi *Laus Deo* (”Kunnia Jumalalle”).

Virginian ja Washingtonin alueella 23. elokuuta 2011 sattunut 5,8 momenttimagnitudin maanjäristys vaurioitti obeliskia, ja se oli turvallisuussyistä suljettuna yleisöltä siitä lähtien. Korjaustyöt saatiin päätökseen keväällä 2014 ja monumentti avattiin yleisölle. Monumentti jouduttiin sulkemaan uudestaan elokuussa 2016 hissiremontin ja turvallisuuspäivitysten vuoksi, ja se oli suljettuna syyskuuhun 2019 saakka.

## Kuvia

Tiedosto:Overhead view of Washington Monument.jpg|Huipulta.
Tiedosto:US Navy 030926-F-2828D-307 Aerial view of the Washington Monument.jpg|Näkymä monumentilta kongressitalon suuntaan.
Tiedosto:WashMonument WhiteHouse.jpg|Valkoisen talon suuntaan.
Tiedosto:Aerial view of Washington Monument with Lincoln Memorial in background, Washington, D.C LCCN2011634188.tif|Lincolnin muistomerkin suuntaan.
Tiedosto:Aerial view of the Washington Monument and Jefferson Memorial, Washington, D.C LCCN2010630292.tif|Jeffersonin muistomerkin suuntaan.


## Lähteet

## Aiheesta muualla